মাঝেরহাট ভেঙে যাওয়ার দুঃস্মৃতি এখনও টাটকা। আপাতত বেইলি ব্রিজ বানিয়ে খানিক পরিস্থিতির সামাল দেওয়ার চেষ্টা চলছে। বেহালা তথা দক্ষিণ কলকাতার অত্যন্ত গুরুত্বপূর্ণ মাঝেরহাট সেতুটি ভেঙে পড়ায় যান চলাচল সংক্রান্ত অসুবিধা তাতে কিছুটা মিটেছে। এরই মধ্যে মাঝেরহাট সেতুর অবশিষ্ট অংশ ভাঙার কাজ শুরু হয়েছে। 

এই বিষয়ে অন্যান্য খবর

কী ভাবে ভেঙে ফেলা হচ্ছে মাঝেরহাট ব্রিজের বিপজ্জনক অংশ? দেখুন ভিডিও


বুধবার বজবজ-শিয়ালদা রেললাইনের উপরে মাঝেরহাট সেতুর ভাঙা অংশ ভাঙার কাজ শুরু করল রেল কর্তৃপক্ষ। আর সেই কাজ করার জন্য নিয়ে আসা হলো একটি রোবট মেশিন। মুম্বই থেকে এটি আনা হয়েছে।

চলছে সেতু ভাঙার কাজ। নিজস্ব চিত্র। 
সেতুটির অবস্থা যেহেতু খারাপ, তাই তার উপরে কোনও ভারী মেশিন তোলা সম্ভব নয়। সেই কারণেই এই ছোট রোবট মেশিনটি নিয়ে আসা হয়েছে। এটি রিমোট দ্বারা চালিত। এই মেশিনের দ্বারা সেতুর উপরের বিভিন্ন অংশে ভাঙার কাজ চলছে। কর্তৃপক্ষের দাবি, আরও বেশ কিছু নতুন মেশিন শিগগিরি নিয়ে আসা হবে সেতু ভাঙার জন্য। সেতুটি পুরোপুরি ভেঙে ফেলার পরে শুরু হবে নতুন সেতু নির্মাণের কাজ।